461.01 REGOLAMENTI DWAR IL-KONFLITT FL-INTERESS L-AVVIŻ LEGALI 433 tal-2004. L-AVVIŻ LEGALI 433 tal-2004. 1. It-titolu ta’ dawn ir-regolamenti hu r-Regolamenti dwar il-Konflitt fl-Interess. 2. Definizzjoni ta’ konflitt fl-interess. Kap. 461. Għal-fini tal-artikolu 17 tal-Att dwar l-Awditjar Internu Investigazzjonijiet Finanzjarji: (a) konflitt dirett fl-interess jirreferi għal sitwazzjoni fejn l-uffiċjal tad-Direttorat ikollu konnessjoni hu nnifsu mal-entità awditjata minħabba f’relazzjoni professjonali jew ta’ xogħol, sakemm ma jkunx skada perjodu ta’ ħames snin minn meta diki-rrelazzjoni tkun intemmet; (b) konflitt indirett fl-interess jirreferi għal sitwazzjoni fejn l-uffiċjal tad-Direttorat ikollu relazzjoni familjari mal-entità awditjata meta l-entità awditjata ikollha parentela mal-uffiċjal billi tkun persuna li tiġi: (i) ir-raġel tagħha jew il-mara tiegħu; (ii) it-tifel jew it-tifla; (iii) il-ġenitur; (iv) il-ħu jew l-oħt; (v) in-nannu jew in-nanna; (vi) iz-ziju jew iz-zija; (vii) in-neputi jew in-neputija; (ċ) fil-każijiet l-oħra kollha, l-uffiċjal tad-Direttorat għandu jikkonsidra ċ-ċirkostanzi tal-każ partikolari biex ikun jista’ jara jekk ir-relazzjoni li jkollu mal-entità awditjata ikollhiex xi forma ta’ influwenza fuq u jew inkella tista’ tikkaġunaxi influenza fuq il-ġudizzju tiegħu b’tali mod li ma’ jkunx f’pożizzjoni li jwettaq dmirijietu b’mod imparzjali u ġust. Meta jkun qiegħed iqisda nkollu l-uffiċjal għandu jiftakar fil-prinċipju li huwa għandu jkun indipendentikemm fl-għemilkemm fid-dehra tiegħu. Barra minn hekk, il-Kodiċi ta’ Prinċipji Fundamentali għal uffiċjali li jaqdu dmirijiethom fid-Direttorat tal-Awditjar Internu Investigazzjonijiet u għal kull uffiċjal ta’ Konformità u Assikurazzjoni, kif imsemmi fl-artikolu 20 ta’ dak l-Att għandu wkoll jiġi konsultat; (d) jekk, wara da kkollu hawn qabel imsemmi fil-paragrafu (ċ), l-uffiċjal ikun għadu fid-dubju, huwa għandu jirreferi l-każ li d-Direttur fejn jispjega l-fatti kollha b’konnessjoni mad-dubju li jkollu. Id-Direttur għandu jikkonsidra u jiddeċidi fuq il-fatti kif ippreżentati mill-uffiċjal u għandu jagħti d-deċiżjoni tiegħu lil dak l-uffiċjal. Id-deċiżjoni tad-Direttur tkun waħda finali; (e) fil-każijiet kollha fejn jiġi pretiż konflitt fl-interess minn uffiċjal taħt dawn ir-regolamenti, għandha ssir dikjarazzjoni fis-sura kif tidher fl-Iskeda.